О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 235
от 02.07.2020 г.
За разрешение за изработване на проект за подробен устройствен план-план за регулация и план за застрояване /ПУП-ПР и ПЗ/ на поземлен имот с идентификатор 55871.723.61 по кадастралната карта и кадастралните регистри на гр. Перник, кв. “Проучване” с цел провеждане на процедура по промяна предназначението на земеделска земя в земя за неземеделски нужди 

На основание чл.21 ал.1 т.11, във връзка с т.8 и ал.2 от ЗМСМА, чл.124а, ал.5, във връзка с чл.125 от ЗУТ  
ОБЩИНСКИ СЪВЕТ РЕШИ:
        ОДОБРЯВА представеното техническо задание за промяна предназначението на поземлен имот с идентификатор 55871.723.61 по кадастралната карта и кадастралните регистри на гр. Перник, кв. “Проучване”.

      РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН- ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ на поземлен имот с идентификатор 55871.723.61 по кадастралната карта и кадастралните регистри на гр. Перник, кв. “Проучване”, при което: 

         1. С план за регулация поземлен имот с идентификатор 55871.723.61 се урегулира по имотни граници в нов УПИ ХVІ-723.61, който се отрежда “За производствени, складови дейности и КОО” в квартал 159 а. Удължава се улица с осови точки /ОТ/ 3609-ОТ 3610-ОТ 3611 по нови осови точки /ОТ/ 3612-ОТ 3613.

         2. С план за застрояване се определя зона за свободно застрояване в новообразуванят УПИ ХVІ-723.61 “За производствени, складови дейности и КОО” с показатели за средноетажно застрояване и устройствена зона Пп.  

         Проектът за ПУП-ПР и ПЗ да се изготви в М1:500 върху картна основа на кадастралната карта съвместена с регулационния план на гр. Перник, кв. “Проучване” в обхвата на имота. ПУП-ПР и ПЗ да бъде изготвен в цифров вид CAD формат  в съответствие с изискванията на ЗУТ.

         При изработване на проекта за ПУП-ПР и ПЗ да се спазят изискванията на ЗУТ, Наредба № /2003г. на МРРБ за ПНУТ и Наредба №8/2001г. на МРРБ за Обема и съдържанието на устройствените планове. 

         Към проекта да се приложат:

         1.Становище на “ЧЕЗ Разпределение България” АД

         2.Становище от “В и К”-Перник     

         3.Становище от РИОСВ за необходимостта от оценка на въздействие върху околната среда.

         4.Удостоверение за поливност, съгласувано от “Напоителни системи” ЕАД, клон “Струма-Места” гр. Дупница.  

         5.Акт за категоризиране на земните маси при промяна на тяхното предназначение, издаден от Областна Дирекция ”Земеделие”-Перник.

         Проектът за ПУП-ПР и ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.        

         Проектът да се разгледа от Общински експертен съвет по устройство на територията - гр. Перник и по него да се предложи решение.    

Поради следните мотиви: В Община Перник е постъпило заявление с вх. № 20/ТР-1304/22.04.2020 г. от Бойко Василев, живуща в гр. Перник, за разрешение за изработване на проект за подробен устройствен план-план за регулация и  план за застрояване /ПУП-ПР и ПЗ/ на поземлен имот с идентификатор 55871.723.61 по кадастралната карта и кадастралните регистри на гр. Перник, кв. “Проучване” с цел провеждане на процедура по промяна предназначението на земеделска земя в земя за производствени, складови дейности и КОО. 

         Към заявлението е приложено задание за проектиране от възложителя, съгласно чл.125, ал. 1 и ал. 2 от ЗУТ с което е обосновано необходимостта от изработване проект за подробен устройствен план-план за регулация и план за застрояване /ПУП-ПР и ПЗ/ на поземлен имот с идентификатор 55871.723.61 по кадастралната карта и кадастралните регистри на гр. Перник, кв. “Проучване”. Заданието съдържа информация за съществуващото положение на имота:

         1.Поземлен имот с идентификатор 55871.723.61 по кадастралната карта и кадастралните регистри на гр. Перник, кв. “Проучване” представлява  изоставена орна земя с начин на трайно ползване-земеделска. Категория на земята е осма /VІІІ/.  

         2. Поземленият имот е транспортно достъпен, граничи от югоизток с ПИ 55871.723.44 /път от републиканската пътна мрежа/. Имота ще се захрани с ток и вода от преносните мрежи в района.. Отпадните битово-фекални води ще се събират в изгребна яма в съответствие с изискванията на ЗООС или ще се изгради пречиствателно съоръжение. 
         Представено е становище от “В и К” ООД-гр. Перник, че имота може да се присъедини към съществуващият водопровод. 

         Издадено е писмо от “ЧЕЗ Разпределение България” АД, че има техническа възможност за захранване с ел. енергия на поземлен имот с идентификатор 55871.723.61  от електроразпределителната мрежа в района.
         3. Инвестиционните намерения на собственика на поземлен имот с 55871.723.61 по кадастралната карта на гр. Перник, кв. “Проучване” е да се образува урегулиран поземлен имот /УПИ/ “За производствени, складови дейности и КОО”, поради което се налага необходимостта за промяна предназначението на имота от земеделска земя в земя за неземеделски нужди.

           Съгласно Общият устройствен план /ОУП/ на Община Перник, одобрен с Решение № 1016/10.12.2018 г. на Общински съвет-Перник, поземлен имот с идентификатор 55871.723.61 по кадастралната карта и кадастралните регистри на гр. Перник, кв. “Проучване”, попада в територия-Специална високотехнологична устройствена зона , 55871/202/Пс от Правилата и нормативите. 

Решението е прието на заседание на Общинския съвет, проведено на 02.07.2020г., Протокол № 12 т.54 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

